*Poziv za učešće u*

***Dvodnevnoj obuci Program obuke o međusektorskoj saradnji u radu sa djecom žrtvama nasilja i iskorišćavanja, uključujući primjenu***

***Standardnih operativnih procedura za rad sa djecom žrtvama nasilja***

Poštovani/a,

Sa zadovoljstvom Vas pozivamo da učestvujete u obuci koju organizuje Zavod za socijalnu i dječu zaštitu, koja će se održati:

-        **22-23. septembar 2025.  godine u Podgorici.**

Dnevni red obuke nalazi se u prilogu ovog pozivnog pisma.

**Program obuke je akreditovan kod Zavoda za socijalnu i dječju zaštitu Crne Gore**, br. 03-128/23-22/2 od 17.07.2023. Prema programu, **obuka traje 2 dana**.

Program obuke ima za cilj da pruži smjernice profesionalcima, prvenstveno iz sektora socijalne i dječje zaštite, ali i policajcima, sudijama, tužiocima, advokatima, prosvjetnim i zdravstvenim radnicima o koracima koje treba da preduzmu u njihovom radu kako bi se poboljšala zaštita djece od nasilja, kao i djeci osigurao pristup pravdi u slučajevima nasilja nad njima.

Obuka će polaznicima pružiti relevantne informacije "korak po korak", o reagovanju i postupanju u slučajevima nasilja nad djecom i/ili njihove eksploatacije, posebno o djelotvornom uključivanju svih sektora, tj. socijalne i dječje zaštite, zdravstva, obrazovanja, policije, pravosuđa.

Realizatorke programa obuke su domaće ekspertkinje iz oblasti zaštite djece:

  **dr Bojana Miletić**, psihoterapeutkinja i saradnica u nastavi na Univerzitetu Crne Gore, profesorka psihologije. Gđa Miletić je specijalizovana za i primjenjuje tri različite psihoterapijske metode, sa više od deset godina iskustva u neposrednom radu/pružanju usluga djeci i odraslima u oblasti socijalne i dječje zaštite, obučena za rad sa djecom koja su doživjela traumu. Pored toga, gđa Miletić je obavljala dužnost načelnice Odjeljenja za razvoj i stručnu podršku u Zavodu za socijalnu i dječju zaštitu, gdje je razvijala, koordinirala i učestvovala u izradi svih analiza i istraživanja koje je Zavod realizovao u periodu između 2016. i 2021. godine.

  **Slavica Merdović** je diplomirani defektolog – specijalni pedagog sa bogatim iskustvom u radu sa djecom i mladima u riziku, kao i sa zatvorenicima u okviru sistema izvršenja krivičnih sankcija. Od 2015. godine zaposlena je kao specijalni pedagog-vaspitač u JU Centar "Ljubović", ustanovi socijalne i dječije zaštite, gdje aktivno učestvuje u planiranju, organizaciji i realizaciji

edukativno-pedagoških i kreativnih aktivnosti, kao i u koordinaciji projekata i saradnji sa relevantnim institucijama. U okviru pripravničkog staža u Zavodu za izvršenje krivičnih sankcija, radila je na individualnom i grupnom tretmanu osuđenika i resocijalizaciji. Profesionalno se usavršavala u oblastima komunikacijskih strategija, rada sa mladima u riziku i savjetodavnog rada sa adolescentima koji se samopovrjeđuju, čime doprinosi kvalitetu i efektivnosti tretmana koje sprovodi.

Učesnicima će biti obezbijeđen ručak. **Prijave se registruju do popunjavanja mjesta.**

Napominjemo da putni troškovi neće biti pokriveni.

**Molimo Vas da svoje prisustvo potvrdite do 19. septembra 2025. godine na sljedeću e-mail adresu:****crnagorazavod@gmail.com****sa naznakom naziva obuke i datuma njenog održavanja.**

Radujemo se Vašem učešću u obuci.

S poštovanjem,

Ružica Stanković

Samostalna savjetnica I

Zavod za socijalnu i dječju zaštitu Crne Gore